หุ้นเช้าปิดบวกเพียง 0.98 จุด
ดัชนีปิดที่ 910.08 จุด เพิ่มขึ้น 0.98 จุด หรือ 0.11 % แตะระดับสูงสุดที่ 914.86 จุด ต่ำสุดที่ 905.70 จุด มูลค่าการซื้อขายเบาบางมากเพียง 7,413 ล้านบาท
21 ต.ค. 2554

ดัชนีปิดที่ 910.08 จุด เพิ่มขึ้น 0.98 จุด หรือ 0.11 % แตะระดับสูงสุดที่ 914.86 จุด ต่ำสุดที่ 905.70 จุด มูลค่าการซื้อขายเบาบางมากเพียง 7,413 ล้านบาท 
นาย พงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ(ประเทศไทย) เปิดเผยว่า ตลาดหุ้นไทยวันนี้ยังคงได้รับแรงกดดันจากปัญหาน้ำท่วมทำให้ตลาดหุ้นไทยเคลื่อนไหวแดนบวกน้อยกว่าตลาดหุ้นในภูมิภาค อีกทั้งนักลงทุนได้ชะลอการลงทุนก่อนที่จะหยุดยาว 3 วัน เพื่อรอดูสถานการณ์ว่าน้ำจะท่วมกรุงเทพมากน้อยขนาดไหน
ขณะที่สถานการณ์ในยุโรปยังคงต้องรอดูแนวทางการแก้ไขปัญหาหนี้ต่อไป แต่ถือว่ามีข่าวดีว่าการประชุมสุดยอดผู้นำยุโรปในวันที่ 23 ต.ค.คงมีอยู่ เพียงแต่ยังไม่มีความชัดเจนแก้ไขปัญหาหนี้รวมทั้งการขยายวงเงินกองทุนรักษาเสถียรภาพยุโรป(EFSF)
สำหรับแนวโน้มการลงทุนในช่วงบ่ายนี้ นายพงศ์ภัทร กล่าวว่า ตลาดหุ้นไทยยังคงชะลอตัวก่อนวันหยุดยาวและเป็นช่วงเวลาจับตามองเรื่องน้ำท่วม นักลงทุนได้รับความกดดันจากสถานการณ์ที่ไม่แน่นอน พร้อมให้แนวรับ 899 จุด แนวต้าน 915 จุด
หลักทรัพย์ที่มีมูลค่าการซื้อขายสูงสุด 5 อันดับคือ 
PTTGC     มูลค่าการซื้อขาย 1,462 ล้านบาท ปิดที่ 54.50 บาท - %
SCB         มูลค่าการซื้อขาย 523 ล้านบาท ปิดที่ 101.50 บาท เพิ่มขึ้น 1.00 บาท (+1.00%)
PTT          มูลค่าการซื้อขาย 385 ล้านบาท ปิดที่ 279.00 บาท เพิ่มขึ้น 2.00 บาท (+0.72%)
SCC         มูลค่าการซื้อขาย 384 ล้านบาท ปิดที่ 287.00 บาท ลดลง 1.00 บาท (-0.35%)
BBL         มูลค่าการซื้อขาย 369 ล้านบาท ปิดที่ 136.00 บาท เพิ่มขึ้น 3.00 บาท (+2.26%)